**Образац 1.**

**ИЗЈАВА ПОНУЂАЧА**

**О ИСПУЊАВАЊУ УСЛОВА У ПОСТУПКУ НАБАВКЕ**

**Под пуном материјалном и кривичном одговорношћу**, као заступник понуђача, дајем следећу

**И З Ј А В У**

Понуђач  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* у поступку набавке и испоруке угља - лигнита, – број 4419/2014, испуњава све обавезне услове дефинисане конкурсном документацијом за предметну набавку, и то:

1. Понуђач је регистрован код надлежног органа, односно уписан у одговарајући регистар;
2. Понуђач и његов законски заступник нису осуђивани за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре;
3. Понуђачу није изречена мера забране обављања делатности, која је на снази у време слања (објаве) позива за подношење понуда;
4. Понуђач је измирио доспеле порезе, доприносе и друге јавне дажбине у складу са прописима Републике Србије (*или стране државе када има седиште на њеној територији).*

У прилогу ове изјаве достављамо у вези са испуњеношћу додатних услова дефинисаних конкурсном документацијом:

* Оверену Изјаву под пуном материјалном и кривичном одговорношћу којом потврђујемо да у последњих 6 месеци пре дана објављивања Позива за подношење понуда нисмо имали ниједан дан неликвидности на својим текућим рачунима (од 27.04.2014. године до 27.10.2014. године), потписану од стране овлашћеног лица Понуђача и овером његовог потписа потписа на истој од стране надлежног органа земље у којој је регистровано седиште Понуђача;
* Оверену ИЗЈАВУ / ПОТВРДУ О ПОСЕДОВАЊУ РОБЕ(угаљ-лигнит) НА СКЛАДИШТУ/ДЕПОНИЈИ, којом под пуном материјалном и кривичном одговорношћу потврђујемо да располажемо количином од најмање 50% захтеване количине угља (2.060.000 тона за период до 5 месеци) и да на предметној роби не постоји неко право трећег које искључује, умањује или ограничава право Наручилаца, потписану од стране овлашћеног лица Понуђача и овером његовог потписа потписа на истој од стране надлежног органа земље у којој је регистровано седиште Понуђача;
* Оверену ИЗЈАВУ / ПОТВРДУ ВОЗАРА О ОБЕЗБЕЂЕЊУ ЛОГИСТИКЕ, како железницом тако и баржама, уз детаљан опис транспортних средставаи обим њиховог ангажовања, са навођењем количине вагона и локомотива, камиона и баржи који ће бити упослени.
* ОВЕРЕНА ИЗЈАВА / ПОТВРДА ВОЗАРА ЗА ИСТОВАР НА ПРИВРЕМЕНИМ ЛУКАМА НА ЛОКАЦИЈАМА ТЕНТ А И ТЕНТ Б.

Место:\_\_\_\_\_\_\_\_\_\_\_\_\_ Понуђач:

Датум:\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_

***Напомена:******Уколико понуду подноси група понуђача,*** *Изјава мора бити потписана од стране овлашћеног лица сваког понуђача из групе понуђача и оверена печатом.*

**Образац 14.**

**МОДЕЛ УГОВОРА**

**УГОВОРНЕ СТРАНЕ:**

**КУПАЦ:**

Привредно друштво „Термоелектране Никола Тесла“ д.о.о. Обреновац, Улица Богољуба Урошевића Црног, бр. 44, Република Србија, Матични број 7802161, ПИБ 101217456, Текући рачун 205-13550-81 Комерцијална банка, које заступа законски заступник директор Чедомир Поноћко (у даљем тексту: **Купац)**, уз обавезан супотпис директораЈавног предузећа „Електропривреда Србије“, Београд, Улица царице Милице 2, Република Србија, Александра Обрадовића, у својству законског заступника Оснивача

и

**ПОНУЂАЧ:**

\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, Текући рачун \_\_\_\_\_\_\_\_\_\_\_\_\_\_\_\_\_код банке, кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као лидер у име групе понуђача*, [напомена: биће наведено у тексту Уговора у случају заједничке понуде]* (у даљем тексту: **Продавац)**

закључиле су у Београду,

## УГОВОР О КУПОПРОДАЈИ

**Уводна одредба**

**Члан 1.**

имајући у виду:

* да је Купац спровео поступак набавке, не примењујући Закон о јавним набавкама Републике Србије („Сл. гласник РС” бр. 124/2012), сагласно члану 122. став 1. тачка 4) истог, за набавку број 4419/2014;
* да је позив за подношење понуда у вези предметне набавке објављен дана \_\_.\_\_.2014. године, на интернет страницама Купца и ЈП ЕПС;
* да Понуда Продавца у поступку набавке, која је заведена код Купца под бројем \_\_\_\_\_\_\_\_\_\_\_\_\_ од \_\_\_\_\_ 2014. године, у потпуности одговара захтеву Купца из позива за подношење понуда и конкурсној документацији;
* да је Купац, на основу Понуде Продавца, изабрао Продавца за реализацију набавке и испоруке угља - лигнит за потребе Привредног друштва „Термоелектране Никола Тесла“ д.о.о. Обреновац (ТЕНТ А и ТЕНТ Б) које послују у систему Електропривреде Србије.

Уговорне стране констатују:

**ПРЕДМЕТ УГОВОРА**

**Члан 2.**

Предмет Уговора је НАБАВКА И ИСПОРУКА УГЉА – ЛИГНИТА за производњу електричне енергије у термоелектранама, за потребе Купца које послује у систему Електропривреде Србије, сукцесивно, 7 дана у недељи према писаном налогу/наруџбеници Купца за 5 месеци у периоду од 01.11.2014. до 31.03.2015. године, по месецима:

1. новембар 2014. године у количини од 150.000 тона (+/-20%),
2. децембар 2014. године у количини од 310.000 тона (+/-20%),
3. јануар 2015. године у количини од 310.000 тона (+/-20%),
4. фебруар 2015. године у количини од 280.000 тона (+/-20%),
5. март 2015. године у количини од 250.000 тона (+/-20%),

односно просечно дневно 10.000 тона (+/-20%), доње топлотне моћи 6900-8600 kJ/kg (у даљем тексту и као: роба), што износи 1.560.000 тона са опцијом +20%, у свему према конкурсној документацији и прихваћеној Понуди Продавца, који чине саставни део овог Уговора и представљају његову недељиву целину.

Наручилац/Купац има могућност да затражи испоруку и веће количине за јануар, фебруар и март (до 500.000 тона), као и могућност отказивања додатних испорука у целости или у делу додатне испоруке за исте месеце, уз достављање обавештења Понуђачу/Продавцу и то: до 20.12.2014.године за јануар, до 15.01.2015.године за фебруар и до 15.02.2015.године за март.

Додатна количина за поједине месеце је:

- Јануар до 180.000 тона

- Фебрар до 150.000 тона

- Март до 170.000 тона,

што износи 500.000 тона.

Укупна количина за набавку је 2.060.000 тона.

**Наведене количине су оквирне и наручилац задржава право да не реализује закључени уговор за укупну количину од 2.060.000 тона.**

Истовар из вагона у бункере или на депоније наручиоца ТЕНТ А и ТЕНТ Б, мора бити извршен у року од највише 90 минута од момента приспећа воза на истоварно место.

Продавац се обавезује да за потребе Купца испоручи уговорену робу из става 1. овог члана у уговореном року, и истовари у бункере или на депоније наручиоца ТЕНТ А и ТЕНТ Б, а у свему према Понуди Продавца број \_\_\_\_\_\_\_\_ од \_\_\_\_\_2014. године и Конкурсној документацији за предметну набавку, које чине саставни део овог Уговора.

**Члан 3.**

Квалитет робе из члана 2. овог Уговора, "без толеранције" мора одговарати техничко-технолошким, токсиколошким и другим карактеристикама, утврђеним законским прописима Републике Србије и међународним прописима и стандардима, који се примењују у производњи и стављању у промет ове врсте робе, Техничкој спецификацији, која као Прилог 2 чини саставни део овог Уговора, као и свим осталим захтевима из конкурсне документације и Понуди бр. \_\_\_\_ од \_\_\_\_2014. године, за набавку бр. 4419/2014 , која као Прилог 1 чини саставни део овог Уговора, и намени за коју Купац купује робу, која је предмет овог Уговора.

Продавац изјављује:

1. да је у потпуности упознат са наменом за коју Купац купује робу, која је предмет овог Уговора, и
2. гарантује да je иста у складу са важећим законским прописима и стандардима Републике Србије и међународним прописима који су утврђени за њену производњу и стављање у промет, те да је Купац, са становишта ефикасности и поузданости, може користити у сврхе за које је купује.

**Члан 4.**

Овај Уговор и прилози су сачињени на српском и енглеском језику. Евентуалне спорне одредбе произашле из језичког изражавања ће се тумачити у духу српског језика. У случају спора примењиваће се текст уговора на српском језику.

На овај уговор примењују се закони Републике Србије. У случају спора, меродавно право је право Републике Србије.

**Члан 5.**

Јединична цена робе из члана 2. овог уговора износи \_\_\_\_\_\_\_\_\_\_\_\_\_ \_\_\_\_\_\_\_\_ динара/евра по тони без ПДВ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_). [напомена: уписати: динара или евра]

Купац се обавезује да Продавцу на име укупне цене за 2.060.000,00 тона робе која је предмет овог уговора плати износ од \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ динара/евра без ПДВ. (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Порез на додату вредност износи \_\_% \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара/евра.

Укупна вредност уговора са ПДВ за 2.060.000,00 тона робе износи \_\_\_\_\_\_\_\_\_\_\_\_\_\_\_\_\_\_\_\_\_\_ динара/евра. [напомена: уписати: динара или евра]

Продавац своју цену даје за робу истоварену у бункере или истоварену на депоније Купца ТЕНТ А и ТЕНТ Б, са уграђеним свим трошковима.

Продавац је обавезан да у понуђену цену укључи све трошкове који обухватају издатке свих мера безбедности према важећим прописима транспорта за ову врсту робе (превоз и испорука на безбедан начин, трошкови заштите од делимичног или потпуног губитка или оштећења при датим условима утовара, транспорта, претовара и истовара, осигурање од уобичајених ризика крађе, прибављање свих потребних дозвола) о свом трошку, плаћање пореза, такси, шпедитерских трошкова, царине и других дажбина, као и да поштује прописе у вези са заштитом животне средине и друге прописе, те поступа у складу са истим о свом трошку, сагласно уговореном месту испоруке - истоварено у бункере или истоварено на депоније наручиоца ТЕНТ А и ТЕНТ Б.

У случају иностраног Продавца у уговорену цену једино нису укључени трошкови увозног царињења.

Јединична цена зa робу из члана 2. овог уговора дефинисана је Понудом Продавца, која чини саставни део овог уговора (Прилог 1),

Цена је фиксна за цео уговрени период и не подлеже никаквој промени.

**Члан 6.**

Купац ће Продавцу уплатити аванс у износу од 5% од уговорене вредности из члана 5. овог уговора, за количину робе од 2.060.000 тона, са урачунатим порезом на додату вредност, након што Продавац достави предрачун, банкарску гаранцију за повраћај авансног плаћања и банкарску гаранцију за добро извршење посла.

Остатак плаћања за испоручену седмодневну количину робе, из члана 5. овог уговора, извршиће се на основу испостављене фактуре за вредност испоручене робе, на рачун Продавца бр. \_\_\_\_\_\_\_\_\_\_\_\_\_\_\_ код банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, уз пропорционално правдање аванса, у року од 10 (десет) дана од датума пријема оригиналне фактуре уз коју су приложени Протоколи о квантитативном и Протоколи о квалитативном пријему испоручене робе.

Фактурисање се врши седмично, а на основу обострано потписаних протокола о квантитативном и квалитативном пријему робе. Фактура се испоставља најкасније у року од 3 дана од дан потписивања протокола.

Домаћи испоручилац у случају уговарања цене у страној валути (ЕУР) врши фактурисање по средњем курсу НБС на дан промета – потписивање протокола, док се плаћање истом врши по средњем курсу НБС на дан плаћања.

Уз оригинал захтева за плаћање је потребно презентовати и следећа докумената:

1. Копије комерцијалних (царинских које прате свакодневну испоруку) фактура за вредност испоручене количине робе у року од седам дана (једна недеља), оверена од стране Купца са потврдом о пријему робе,
2. Пакинг листа у 3 (три) примерка,
3. Потписан CMR; B/L ili CIM (зависно од врсте превоза), документ од свих укључених страна (Продавца, Шпедитера и Купца,
4. Сертификат о квалитету (1 оригинал), издат у складу са захтевом из конкурсне документације, који садржи техничку и елементарну анализу као и минерални састав угља;
5. Оригинал Протокол о квантитативном пријему робе, дефинисан у члану 10 овог Уговора, потписан од стране Купца и Продавца,
6. Оригинал Протокол о квалитативном пријему робе, дефинисан у члану 11 овог Уговора, потписан од стране Купца и Продавца ,
7. Купац је дужан да Продавцу достави Протокол о квантитативном пријему најкасније у року од 3 дана од датума сачињавања поменутог Протокола,
8. Купац је дужан да Продавцу достави оверене комерцијалне (царинске које прате свакодневну испоруку) фактуре, Протокол о квантитативном пријему и Протокол о квалитативном пријему најкасније у року од 3 дана од датума сачињавања поменутог Протокола.

Банкарске трошкове везане за плаћања на територији Србије сноси Купац, а банкарске тошкове ван Србије сноси Продавац.

**Члан 7.**

Продавац се обавезује да, у оквиру утврђене динамике, отпрему, транспорт и испоруку робе организује тако да се пријем робе врши у свему у складу са инструкцијама и захтевима Купца.

**Члан 8.**

Продавац је дужан да обавести Купца и потврди му време испоруке e-mail, одмах по добијању Купчевог писаног налога /наруџбенице послате на e-mail Продавца.

Обавештење из претходног става садржи следеће податке: број Уговора, у складу са којим се врши испорука, датум отпреме, назив и регистарски број превозног средства којим се врши транспорт, количину, вредност пошиљке и очекивани час приспећа испоруке у место складиштења.

Купац је дужан да, у складу са обавештењем Продавца, организује благовремено преузимање робе и утврђивање квантитета и квалитета испоруке.

Сва преписка и достава рачуна или других платних документа, анекси уговора, обавештења или друга документа које стране шаљу једна другој у вези са овим Уговором слаће се на адресе назначене испод.

За Купца: Привредно друштво „Термоелектране Никола Тесла“ д.о.о.

11500 Обреновац, Улица Богољуба Урошевића-Црног, бр. 44,

Република Србија

За: \_\_\_\_\_\_\_\_\_\_\_\_\_\_(име презиме и функција kоју обавља)

Тел: + 381 11 \_\_\_\_\_\_\_\_\_\_\_\_\_\_\_\_\_ моб: \_\_\_\_\_\_\_\_\_\_

Факс: + 381 11 \_\_\_\_\_\_\_\_\_\_\_\_\_\_\_

e-mail: [\_\_\_\_\_\_\_\_\_\_\_\_@tent.rs](mailto:____________@tent.rs)

За Продавца: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Адреса:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

За: \_\_\_\_\_\_\_\_\_\_\_\_\_\_\_\_\_\_\_\_\_\_\_(име и презиме , функција)

Тел: \_\_\_\_\_\_\_\_\_\_\_\_\_\_\_\_\_\_ моб: \_\_\_\_\_\_\_\_\_\_\_\_\_\_\_\_\_\_\_

Факс : \_\_\_\_\_\_\_\_\_\_\_\_

e-mail:\_\_\_\_\_\_\_\_\_\_\_\_@.\_\_\_\_. \_\_

**Члан 9.**

Испоруку робе из члана 2. овог уговора, обавезно прати следећа документација:

* Копије комерцијалних (царинских које прате свакодневну испоруку) фактура за вредност испоручене количине робе у року од седам дана (једна недеља), оверена од стране Купца са потврдом о пријему робе,
* Оригинал фактура за вредност испоручене робе и 3 (три) копије,
* Анализни сертификат или извештај о испитивању угља, који мора бити издати од Акредитоване лабараторије и садржати техничке, физичке и хемијске карактеристике са границама прихватљивости у складу са техничком спецификацијом,
* Транспортни документ: железница (CIM) или товарни лист, брод,барза (B/L) –коносман или отпремница/CMR, за друмски превоз;
* Сертификат о пореклу робе.

Уколико испоруку не прати документација из става 2. овог члана, испорука се не може сматрати уредно извршеном.

**Члан 10.**

Купац, коме се роба испоручује, обавезује се да по приспећу робе на место квантитативног пријема (станица Тамнава Западно поље или складиште Купца), исти без одлагања изврши.

Купац, коме се роба испоручује, може одложити квантитативни пријем док му Продавац не достави исправе које су за ту сврху неопходне, али је дужан да опомене Продавца да му те исправе без одлагања достави.

Квантитативни пријем робе вагонима - железничким колима, који су серије Fals-z подсерије 665 са пнеуматским истоваром или сличне, врши се мерењем вагона на железничкој колској ваги у станици Тамнава Западно поље, уз обавезно ангажовање независне акредитоване институције. Трошак ангажовања независне акредитоване институције сноси Продавац. Атест за мерне уређаје не сме бити старији од три месеца.

Уколико је превоз робе организован воденим путем, мерење ће се вршити приликом испоруке робе на депоније Купца ТЕНТ А и ТЕНТ Б, мерењем газа пуног и празног пловила или атестираним камионским вагама, уз обавезно ангажовање независне акредитоване институције. Трошак ангажовања независне акредитоване институције сноси Продавац. Атест за мерне уређаје не сме бити старији од три месеца.

Извештај о мерењу робе Продавац мора доставити Купцу и исти ће бити саставни део Протокола о квантитативном пријему робе.

Протоколом из претходног става утврђује се назив Купца, коме се роба испоручује, количина и вредност извршене испоруке на место истовара.

Уколико се приликом квантитативног пријема робе установи неки недостатак или недостајућа количина, Купац ће одмах ставити приговор Продавцу и то унети у Протокол о квантитативном пријему.

Продавац се обавезује да ће одмах, а најкасније с првом наредном испоруком, испоручити Купцу робу, односно количину која није испоручена или је погрешно испоручена или нестала током транспорта, саобразно уговореном квалитету и количини.

У случају неслагања потписника Протокола о битним елементима испоруке, контролу извршене испоруке обавиће правно лице које је за тај посао регистровано у Републици Србији и о томе сачинити свој записник. Трошкове ове контроле сноси Продавац уколико је приговор Купца оправдан. Уколико је приговор Купца неоснован, Купац ће сносити трошкове.

**Члан 11.**

Купац је обавезан да по квантитативном пријему испоруке робе, без одлагања, утврди и квалитет испоручене робе, лабораторијском анализом сваке испоруке (вагонима или баржама), чим је то према редовном току ствари и околностима могуће, а најкасније у року од 3 (три) дана од дана пријема и сачини Протокол о квалитативном пријему робе.

Начин узимања узорака:

1. За сваку испоруку (једна композиција, односно једна баржа) у складу са СРПС, узима се потребан број појединачних узорака, ручно, непосредно пре истовара испред бункера и депоније угља ТЕНТ А и ТЕНТ Б.

2. Паковање узорака мора бити у складу са СРПС Б.X9.003.

3. Узорци узети на начин утврђен овим стандардом пакују се у одговарајуће ПВЦ кесе и обележавају бројем узорка, бројем воза/барже који тај узорак узима, датумом и часом узимања, а потписују их представници Продавца и Купца.

4. У заједничкој књизи, коју узимаоци узорака обострано потписују, води се евиденција о узетим узорцима са подацима који су идентични са подацима на ПВЦ кеси.

5. Узимају се три узорка, који даљом обрадом представљају репрезентативне узорке, од којих случајним избором један иде у лабораторију Купца, други у лабораторију Продавца, а трећи се чува у заједничком орману, закључаним са два кључа за супер анализу. Орман у коме се чува супер узорак се може откључати само уз присуство представника Продавца и Купца.

6. Узимаоци узорака уговорних страна чувају сваки своје ПВЦ кесе са узорцима у посебним металним орманима са ознаком Купца односно Продавца и закључавају их својим кључевима.

7. Транспорт узорака обављају свако свој, Продавац и Купац. Транспорт узорака за лабораторију Купца обавља Купац, првог наредног дана до 12:00 часова.

8. Супер анализу обавља независна акредитована лабораторија у Републици Србији, за коју су обострано сагласни и Продавац и Купац, а трошкови исте падају на терет Продавца.

Купац је дужан да Продавцу достави протоколе о квантитативном и квалитативном пријему робе најкасније у року од 3 дана од датума сачињавања поменутих протокола.

Купац може одложити утврђивање квалитета испоручене робе док му Продавац не достави исправе које су за ту сврху неопходне, али је дужан да опомене Продавца да му их без одлагања достави.

Уколико се утврди да квалитет испоручене робе не одговара уговореном (доња топлотна моћ, влага и пепео), Купац је обавезан да Продавцу стави писмени приговор на квалитет, без одлагања, а најкасније у року од 3 (три) дана од дана кадa је утврдио да квалитет испоручене робе не одговара уговореном.

За случај да дође до неслагања у резултатима хемијских анализа Продавца и Купца, примењиваће се следеће:

1. У случају да је хемијским анализама утврђена доња топлотна моћ испорученог угља преко 8600 kJ/kg, Купац ће исплатити Продавцу испоручене количине по уговореној јединичној цени.

2. У случају да је хемијским анализама утврђена доња топлотна моћ испорученог угља испод 6900 kJ/kg, а разлика доње топлотне моћи измерене у лабораторијама Продавца и Купца је већа од 334 kJ/kg, узорак се шаље на супер анализу.

Уколико супер анализа потврди да је узорак испод 6900 kJ/kg, а Купац је Продавцу благовремено ставио приговор због утврђених недостатака у квалитету робе, захтеваће да, у року остављеном у приговору, тражи од Продавца да му испоручи нове количине робе без недостатака о свом трошку.

Продавац је обавезан да у року од 3 (три) дана од дана пријема приговора из става 5. овог члана, писмено обавести Купца о исходу рекламације.

Купац има право и на накнаду штете и измакле добити. Поред тога, и независно од тога, Продавац одговара Купцу и за штету коју је овај, због недостатака на испорученој роби, претрпео на другим својим добрима и то према општим правилима о одговорности за штету.

**Члан 12.**

У случају неслагања Продавца са извршеним квалитативним пријемом, као и неприхватања или оспоравања приговора Купац, контролу извршене испоруке робе извршиће независна лабораторија, одобрена од стране Продавца и Купца. Одлука независне лабораторије биће коначна.

Одлука независне лабораторије за контролу ни у ком случају не ослобађа Продавца од његових обавеза и одговорности из овог Уговора.

Трошкове контроле из става 1. овог члана сноси Продавац ако се утврди да је приговор Купца основан. Купац сноси трошкове ако се утврди да је приговор Купца без основа.

**Члан 13.**

Уколико Продавац не испуни своје обавезе или не испоручи робу у уговореном року и уговореној динамици, из разлога за које је одговоран, и тиме занемари уредно извршење овог уговора, обавезан је да плати уговорну казну, обрачунату на вредност робе која није испоручена.

Уколико Продавац не испоручи робу у роковима и количинама ( дневним, седмичним, месечним), дефинисаним чланом 2. овог уговора, Купац ће Продавцу дати накнадни рок од седам дана за извршење Уговора. Ако Продавац не изврши испоруку ни у накнадном року, Купац има право да недостајуће количине набави од трећег лица у циљу извршења Уговора.

У случају закашњења са испоруком дужег од 20 дана, Купац ће поднети на наплату средство финансијског обезбеђења, има право да једнострано раскине овај уговор и од Продавца захтева накнаду штете и измакле добити.

**Члан 14.**

Ако Продавац не извршава овај уговор или не испоштује инструкције Купца, или ако не буде квалитетно и о року радио, или, упркос писмене опомене Купца, крши одредбе овог уговора, Купац има право да констатује непоштовање одредби Уговора и о томе достави Продавцу писану опомену.

Ако Продавац не предузме мере за извршење овог уговора, које се од њега захтевају, у року од 8 (осам) дана по пријему писане опомене, Купац може у року од наредних 5 (пет) дана да једнострано раскине овој Уговор по правилима о раскиду Уговора због неиспуњења.

У случају раскида овог уговора, у смислу овог члана, уговорне стране ће измирити своје обавезе настале до дана раскида.

Уколико је до раскида Уговора дошло кривицом једне уговорне стране, друга страна има право на накнаду штете и измакле добити по општим правилима облигационог права.

**Члан 15.**

Ако дође до одступања очекиваног приспећа у односу на потврђене станице утовара, Купац ће учинити све да прихвати померање времена приспећа, а да при томе не угрози приоритетни транспорт угља из РБ Колубара.

**Члан 16.**

До предаје робе Купцу у бункерима и депонијама Купца ТЕНТ А и ТЕНТ Б, ризик над робом сноси Продавац, а са предајом исте ризик прелази на Купца.

Ризик и власништво над робом прелазе са Продавца на Купца након пријема робе када престаје свака одговорност Продавца.

**Члан 17.**

Продавац одговара ако на продатој роби из члана 2 овог Уговора, постоји неко право трећег које искључује, умањује или ограничава право Купца, а о чијем постојању Купац није био обавештен, нити је пристао да узме предметну робу, оптерећено тим правом.

Кад се покаже да треће лице полаже неко право на продатој роби, Купац је дужан обавестити Продавца о томе и позвати га да у разумном року ослободи предметну робу од права или претензије трећег лица.

Ако Продавац не поступи по захтеву Купца, овај Уговор се раскида на штету Продаваца.

**Члан 18.**

Дејство више силе се сматра за случај који ослобађа од одговорности за извршавање свих или неких уговорених обавеза и за накнаду штете за делимично или потпуно неизвршење уговорених обавеза, за ону уговорну страну код које је наступио случај више силе, или обе уговорне стране када је код обе уговорне стране наступио случај више силе, а извршење обавеза које је онемогућено због дејства више силе, одлаже се за време њеног трајања.

Уговорна страна којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 48 (четрдесетосам) часова, од часа наступања случаја више силе, писаним путем обавести другу уговорну страну о настанку више силе и њеном процењеном или очекиваном трајању, уз достављање доказа о постојању више силе.

За време трајања више силе свака уговорна страна сноси своје трошкове и ни један трошак, или губитак једне и/или обе уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади дуга уговорна страна, ни за време трајања више силе, ни по њеном престанку.

Уколико деловање више силе траје дуже од 30 (тридесет) календарских дана, уговорне стране ће се договорити о даљем поступању у извршавању одредаба овог Уговора – одлагању испуњења и о томе ће закључити анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ни једна од уговорних страна не стиче право на накнаду било какве штете.

**Члан 19.**

Продавац, у тренутку потписивања, као одложни услов из чл. 74. ст. 2. ЗОО (*"*Сл. Лист СФРЈ", бр. 29/78, 39/85, 57/89 и "Сл. Лист СРЈ" 31/93*.)*, а најкасније у року од 15 (петнаест) дана од дана потписивања овог Уговора, предаје Купцу неопозиву, безусловну (без приговора) и на први позив наплативу банкарску гаранцију за добро извршење посла на износ од 2% од укупне вредности уговора без ПДВ, са роком важности који је 30 (тридесет) дана дужи од истека рока за коначно извршење посла, издату у свему у складу са захтевом из Конкурсне документације.

Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи.

Средства из Гаранције за добро извршење посла ће се исплатити Купцу као компензација за било који губитак који настане као последица немогућности Продавца да испуни своје уговорне обавезе, преузете на основу овог Уговора.

Гаранција за добро извршење посла чини саставни део овог уговора, као Прилог бр, 5 овог Уговора.

Гаранција за добро извршење посла мора бити аутоматски револвирана за сваки искоришћени износ до датума потписивањаПотврде о испуњењу свих обавеза Продавца, сагласно овом Уговору.

Потврду из претходног става потписују овлашћени представници Продавца и Купца.

Купац се обавезује да гаранцију за добро извршење посла врати Продавцу у року од 10 ( десет ) дана од дана истека рока важности гаранције.

Уговорне стране су сагласне да Купац може, без било какве претходне сагласности Продавца, поднети на наплату средство финансијског обезбеђења из става 1. овог члана, у случају неизвршења обавеза од стране Продавца за време трајања овог уговора.

Продавац, у тренутку потписивања, као одложни услов из чл. 74. ст. 2. ЗОО (*"*Сл. Лист СФРЈ", бр. 29/78, 39/85, 57/89 и "Сл. Лист СРЈ" 31/93*.)*, а најкасније у року од 15 (петнаест) дана од дана потписивања овог Уговора, предаје Купцу неопозиву, безусловну (без приговора) и на први позив наплативу банкарску гаранцију за повраћај авансног плаћања, на износ од 5% уговорене вредности из члана 5. уговора, за количину од 2.060.000 тона робе са ПДВ и која мора да траје наjкраће до правдања аванса.

Купац се обавезује да ће вратити Продавцу банкарску гаранцију за повраћај аванса у тренутку када од њега прихвати фактуру за испоручену робу у висини датог аванса.

Уколико не преузме све уговорене количине робе, Купац ће писаним путем, у року од 7 (седам) дана од дана задње испоруке робе, а након претходног усаглашавања, захтевати од Продавца повраћај неоправданог дела аванса, што је Продавац у обавези да изврши у року од 7 (седам) дана од пријема захтева.

Уколико Продавац не поступи како је наведено у претходном ставу, Купац ће уновчити банкарску гаранцију за повраћај авансног плаћања у износу неоправданог дела аванса.

**Члан 20.**

Купац је дужан да пре испоруке Робе, на име обезбеђења за уредно плаћање, Продавцу преда Банкарску гаранцију.

Купац је дужан да у року од 30 дана од дана закључења уговора**,** на име гаранције за уредно плаћање, Продавцу преда неопозиву, безусловну (без приговора) и на први позив наплативу банкарску гаранцију на износ од 1.000.000 евра, са роком важности који је 30 (тридесет) дана дужи од истека рока за коначно извршење посла. Документа за наплату по гаранцији су: Фактура-е и потврда-е о пријему документације (транспортни документ) за наплату од стране Купца.

Уговорне стране су сагласне да Продавац, може, без било какве претходне сагласности Купца поднети на наплату средство финансијског обезбеђења из става 1. овог члана, у случају неизвршења обавеза од стране Купца за време трајања овог уговора.

**Члан 21.**

Измене и допуне овог Уговора могу се вршити само писаним путем. Биће пуноважне и обавезиваће потписнике Уговора само оне измене и допуне које су сачинили споразумно у писменој форми Продавац и Купац.

**Члан 22.**

Језик овог Уговора и пратеће коресподенције је српски и/или енглески.

**Члан 23.**

Уговорне стране сагласне су да све неспоразуме реше споразумно, у супротном уговарају надлежност стварно надлежног суда у Београду (Спољнотрговинске арбитраже при Привредној комори Србије, уз примену њеног Правилника *[напомена: коначан текст у Уговору зависи од тога да ли је домаћи или страни Продавац]* ).

У случају спора примењује се материјално и процесно право Републике Србије, а поступак се води на српском језику.

***Члан 24.***

Продавац за извршење ове набавке, у складу са Уговором о пословно техничкој сарадњи који је Прилог 8. овом уговору, ангажује подизвођача/е:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Продавац у потпуности одговара за извршење уговорене набавке Купцу. *[напомена: биће наведено у тексту Уговора у случају избора понуде са подизвођачем]*

**Члан 25.**

Продавац ће ову набавку извршити заједно у групи понуђача, у складу са Актом - уговором о заједничком извршењу набавке који је Прилог 8. овом уговору, са члановима групе понуђача:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Чланови групе понуђача одговарају неограничено солидарно према Купцу.

*[напомена: биће наведено у тексту Уговора у случају избора заједничке понуде]*

**Члан 26.**

У случају колизије одредби овог уговора, текста Конкурсне документације и Понуде, најпре се примењују одредбе овог Уговора, затим Конкурсне документације, а потом Понуде.

**Члан 27.**

На односе Уговорних страна, који нису уређени овим уговором, примењују се одговарајуће одредбе Закона о облигационим односима(*"*Сл. Лист СФРЈ", бр. 29/78, 39/85, 57/89 и "Сл. Лист СРЈ" 31/93*.)*, и других закона, подзаконских аката, стандарда и техничких норматива Републике Србије – примењивих с обзиром на предмет овог уговора.

**Члан 28.**

Овај Уговор се закључује даном обостраног потписивања. Ступа на снагу достављањем банкарских гаранција за повраћај авансног плаћања и за добро извршење посла из члана 19. овог Уговора.

**Члан 29.**

Ниједна страна нема право да пренесе своја права и обавезе по овом Уговору некој трећој страни без претходне писане сагласности друге стране.

Све измене и допуне овог Уговора су важеће само ако су дате у писаној форми, са потписом обе стране, и уколико су у складу са прописима Републике Србије примењивим с обзиром на предмет Уговора.

У случају статусних промена код уговорних страна, извршење Уговора ће наставити њихови правни сукцесори.

У случају ликвидације правног лица, било које стране из овог Уговора, сва права и обавезе преносе се на одговарајућег наследника.

По потписивању овог Уговора сви претходни договори и комуникација између страна у вези са овим Уговором постају ништавни и неважећи.

БЕЗБЕДНОСТ И ЗДРАВЉЕ НА РАДУ

Члан 30.

Продавац је дужан да све послове које обавља у циљу реализације овог уговора, обавља поштујући прописе и ратификоване међународне конвенције о безбедности и здрављу на раду у Републици Србији. Продавац је дужан да поштује и акте које донесе Купац, односно Уговорне стране закључе из области безбедности и здравља на раду у складу са прописима, ради реализације овог уговора.

Продавац је одговоран за предузимање свих мера безбедности и здравља на раду, које je полазећи од специфичности послова које су предмет овог уговора, технологије рада и стеченог искуствa, неопходно спровести како би се заштитили запослени код Извршиоца, трећа лица и имовина.

У случају било каквог кршења обавезе наведене у ставу 1. и 2. овог члана Купац може раскинути овај уговор.

Члан 31

Права и обавезе Уговорних страна у вези са безбедности и здрављем на раду дефинисане су у Прилогу о безбедности и здрављу на раду, који је саставни део овог уговора.

Члан 32.

Продавац је дужан да Наручиоцу и/или његовим запосленима надокнади штету која је настала због непридржавања прописаних мера безбедности и здравља на раду од стране Извршиоца, односно његових запослених, као и других лица које ангажовао Продавац, ради обављања послова који су предмет овог уговора.

Под штетом, у смислу става 1. овог члана, подразумева се нематеријална штета настала услед смрти или повреде запосленог код Купца, штета настала на имовини Купца, као и сви други трошкови и накнаде које је имао Купац ради отклањања последица настале штете.

Члан 33.

Продавац је дужан да, у складу са законом, обустави послове на радном месту уколико је забрану рада на радном месту или забрану употребе средства за рад издало лице одређено, у складу са прописима, од стране Купца да спроводи контролу примене превентивних мера за безбедан и здрав рад, док се не отклоне његове примедбе у вези са повредом безбедности и здравља на раду.

Продавац нема право на накнаду трошкова насталих због оправданог обустављања послова на начин утврђен у ставу 1. овог члана, нити може продужити рок за извршење послова, због тога што су послови обустављени од стране лица одређеног, у складу са прописима, од стране Купца за спровођење контроле примене превентивних мера за безбедан и здрав рад.

Члан 34.

Саставни део овог уговора су:

Прилог 1: Понуда број ------------ од ----------------- године.

Прилог 2: Техничке карактеристике и спецификација угља.

Прилог 3: Обавештење о испоруци.

Прилог 4: Протокол о квантитативном и Протокол о квалитативном пријему.

Прилог 5: Банкарска гаранција за добро извршење посла.

Прилог 6: Банкарска гаранција за повраћај авансног плаћања

Прилог 7: Банкарска гаранција за уредно плаћање.

Прилог 8: Уговор о заједничком извршењу набавке / Уговор о пословно

техничкој сарадњи.(ако се ради о заједничкој понуди)

Прилог 9: Наруџбеница.

Прилог 10: Прилог о безбедности и здрављу на раду

Члан 35.

Овај Уговор је састављен у 6 (шест) истоветних примерака, од чега по 3 (три) примерка се достављају свакој уговорној страни.

|  |  |
| --- | --- |
| КУПАЦ:  ТЕРМОЕЛЕКТРАНЕ НИКОЛА ТЕСЛА  д.о.о. Обрановац  ............................................................  Чедомир Поноћко  директора | ПРОДАВАЦ:  ................................................. |
| СУПОТПИСНИК  Јавно предузеће  „Електропривреда Србије“ Београд  ............................................  Александар Обрадовић  директор |  |

**Прилог 6**

**ОБРАЗАЦ ГАРАНЦИЈЕ ЗА ПОВРАЋАЈ АВАНСА**

***(назив банке, адреса филијале издаваоца или огранка)***

НАЛОГОДАВАЦ: (адреса)

КОРИСНИК:

Привредно друштво "Термоелектране Никола Тесла" д.о.о

Богољуба Урошевића Црног 44, 11500 Обреновац

Матични број: 07802161

ПИБ: 101217456

**ГАРАНЦИЈА ЗА ПОВРАЋАЈ АВАНСА БР.................**

Према нашем сазнању Ви сте закључили Уговор бр. ............... датиран ......(у даљем тексту: Уговор) са ................................................................./назив и адреса компаније/ (у даљем тексту: Налогодавац за ................................ (опис посла ) и према условима Уговора плаћање аванса у износу од ................./износ у цифрама/, који чини ......5.............% /пет.........процената/ од вредности Уговора са припадајућим ПДВ, треба да буде извршено у корист Налогодавца , уз подношење гаранције за повраћај аванса на исти износ.

У складу са наведеним ми, ........................../назив и адреса банке/, овим неопозиво и безусловно гарантујемо да ћемо Вам, на Ваш први захтев, одричући се свих права на приговор и одбрану и упркос противљењу Налогодавца , платити сваки износ или износе који не прелази (е) укупан износ од .............................................................../износ у цифрама/

(словима: ...........................................................................)

по пријему вашег првог писменог захтева за плаћање и ваше писмене изјаве у којој се наводи: да је Налогодавац прекршио своју(е) обавезу (е) из Уговора, и у ком погледу је извршио прекршај.

Због идентификације Ваш писмени захтев за плаћање мора нам бити поднет посредством ваше банке, која ће потврдити да су потписи на захтеву за плаћање аутентични и правно обавезујући за вашу фирму (установу).

Ваш захтев за плаћање ће такође бити прихваћен уколико нам буде поднет прописно шифрованом SWIFT поруком посредством банке, која потврђује да је ваш писмени захтев за плаћање нама проследјен препорученом поштом и да су потписи на захтеву аутентични и правно обавезујући за вашу фирму (установу).

Услов за сваки захтев и плаћање по овој гаранцији је, да је аванс, који је горе наведен, примљен на рачун Налогодавца бр.....................................код (назив и адреса банке)

Ова Гаранција важи најкасније до ............................................. Сагласно томе, захтев за плаћање по овој Гаранцији морамо примити најкасније тог датума, или пре тог датума.

Ова гаранција се не може уступити и није преносива без писане сагласности Корисника, Налогодавца и Банке гаранта.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије. У случају да је пословно седиште банке гаранта изван Републике Србије у случају спора по овој Гаранцији, утврђује се надлежност Спољнотрговинске арбитраже при ПКС уз примену Правилника ПКС и процесног и материјалног права Републике Србије.

На ову гаранцују се примењују одредбе Једнобразних правила за гаранције УРДГ 758, Међународне Трговинске коморе у Паризу.

Потпис